Решение на Общия съд (първи състав) от 2 април 2025 г. — Пумпянская/Съвет
(Дело T‑1108/23)
„ Обща външна политика и политика на сигурност — Ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна — Замразяване на средства — Списък на лицата, образуванията и органите, чиито финансови средства и икономически ресурси се замразяват — Запазване на името на жалбоподателя в списъка — Член 2, параграф 1, in fine от Решение 2014/145/ОВППС — Понятие за „облагодетелстване от водещ бизнесмен, осъществяващ дейност в Русия“ — Член 2, параграф 1, буква ж) от Решение 2014/145 — Член 3, параграф 1, буква ж) от Регламент (ЕС) № 269/2014 — Грешка в преценката “
1.      Европейски съюз — Съдебен контрол за законосъобразност на актовете на институциите — Ограничителни мерки, приети с оглед на положението в Украйна — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания — Включване в списъците въз основа на съвкупност от точни, конкретни и съгласувани улики — Липса — Грешка в преценката
(Харта на основните права на Европейския съюз, член 47; Решение на Съвета 2014/145/ОВППС, изменено с Решения (ОВППС) 2023/1767, (ОВППС) 2024/847 и (ОВППС) 2024/2456; Регламенти на Съвета № 269/2014, 2023/1765, 2024/849 и 2024/2455)
(вж. т. 29—32 и 47—55)
2.      Обща външна политика и политика на сигурност — Ограничителни мерки, приети с оглед на положението в Украйна — Критерии за приемане на ограничителните мерки — Водещи бизнесмени, осъществяващи дейност в Русия, и най-близките членове на техните семейства или други физически лица, които се облагодетелстват от тях — Съдебно решение, с което са отменени ограничителните мерки спрямо водещ бизнесмен — Обхват — Отмяна на ограничителните мерки спрямо най-близките членове на техните семейства
(Решение на Съвета 2014/145/ОВППС, изменено с Решения (ОВППС) 2023/1094, (ОВППС) 2023/1767, (ОВППС) 2023/847 и (ОВППС) 2024/2456, член 2, параграф 1, буква ж); Регламенти на Съвета № 269/2014, член 3, параграф 1, буква ж), 2023/1089, 2023/1765, 2023/849 и 2024/2455)
(вж. т. 38 и 42—44; т. 1 от диспозитива)
Диспозитив
1)
Отменя Решение (ОВППС) 2023/1767 на Съветa от 13 септември 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, Регламент за изпълнение (ЕС) 2023/1765 на Съвета от 13 септември 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, Решение (ОВППС) 2024/847 на Съвета от 12 март 2024 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, Регламент за изпълнение (ЕС) 2024/849 на Съвета от 12 март 2024 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, Решение (ОВППС) 2024/2456 на Съвета от 12 септември 2024 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна и Регламент за изпълнение (ЕС) 2024/2455 на Съвета от 12 септември 2024 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна в частта, в която името на г‑жа Галина Евгениевна Пумпянская е запазено в списъка на лицата, образуванията и органите, спрямо които се прилагат тези ограничителни мерки.
2)
Осъжда Съвета на Европейския съюз да понесе направените от него съдебни разноски, както и тези на г‑жа Пумпянская.